е снабдена с етикет, в който се посочват най-малко следните данни:
 —
 защитеното наименование за произход „Oignon doux des Cévennes“, изписано с шрифт с големина, най-малкото равна на тази на най-големите букви върху етикета,
 —
 обозначението „ЗНП“ и/или „Защитено наименование за произход“, което се появява непосредствено преди или след наименованието за произход, без междинно обозначение,
 —
 логото за ЗНП на Европейския съюз,
 —
 името на опаковчика,
 —
 датата на опаковане,
 —
 отделен идентификационен номер.
 Идентификационният номер включва номера на производителя и номера на парцела. При опаковките с тегло максимум 5 kg той може да бъде заменен с номер, който включва всички доставени за деня партиди.
 4. Кратко определение на географския район
 Районът на производство на продукта с наименование за произход „Oignon doux des Cévennes“ обхваща териториите на следните 32 общини от департамента Gard:
 Arphy; Arre; Arrigas; Aulas; Aumessas; Avèze; Bez-et-Esparon; Bréau-et-Salagosse; Colognac; Cros; Lasalle; Mandagout; Mars; Molières-Cavaillac; Monoblet; Notre-Dame-de-la-Rouvière; Pommiers; Roquedur; Saint-André-de-Majencoules; Saint-André-de-Valborgne; Saint-Bonnet-de-Salendrinque; Saint-Bresson; Sainte-Croix-de-Caderle; Saint-Julien-de-la-Nef; Saint-Laurent-le-Minier; Saint-Martial; Saint-Roman-de-Codières; Soudorgues; Sumène; Vabres; Valleraugue; Vigan (le).
 5. Връзка с географския район
 5.1. Специфична характеристика на географския район
 Районът на производство на продукта с наименование за произход „Oignon doux des Cévennes“ е разположен предимно върху гранитни и шистови скали, на югоизточната граница на Централния масив, и по-конкретно върху склоновете на масива Aigoual (1 565 m). Климатът, от средиземноморски тип, се характеризира със суша през лятото и обилни дъждове през есента и, в по-малка степен, през пролетта, достигащи средно 1 500 mm. Температурите също варират — силно слънцегреене през лятото и достатъчно студен за отглеждане на лук период от есента до пролетта, понякога с превалявания на сняг, при средни годишни температури от 12—13 °C.
 Неравният терен на Cévennes се състои от хребети, наричани „serres“, които се редуват с тесни долини със северозападно и югоизточно изложение, наричани „valats“. Стръмните склонове засилват ефекта на климатичните контрасти, а проливните дъждове при смяната на сезоните задълбочават ерозията и понякога водят до бедствени наводнения. За да овладеят този релеф, земеделците от Cévennes са терасирали склоновете на възвишенията, като са отбелязали по-дълбоките седиментарни зони и са изградили на големи площи каменни пояси, които представляват част от пейзажа на тази област.
 5.2. Специфична характеристика на продукта
 Специфичните органолептични характеристики на „Oignon doux des Cévennes“ са му спечелили не само регионално, но и национално реноме: действително този лук се характеризира с голяма сладост, с липса на горчивина и лютивина, както и със сочност, която му придава много приятен вкус, независимо от това дали се консумира суров или сготвен.
 Освен това той бива разпознаван и ценен заради формата на луковицата му — закръглена до ромбоидна, нейната лъскавина, цветът ѝ — седефено-бял до медно-червеникав, тънките и полупрозрачни люспи.
 Ниското съдържание на сухо вещество (под 10 %) на лука не пречи на добрата му способност за съхранение до края на зимата.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Отглеждан по южните склонове на Централния масив, „Oignon doux des Cévennes“ е лук